મોદીએ ભારતની ગંગા-જમનાની સંસ્કૃતિની પણ પ્રશંસા કરી હતી. તેમણે કહ્યું હતું કે દર્શન અને ધર્મની વાત તો છોડી દો ભારતના જનમાનસમાં તમામ ધર્મોના આદરની ભાવના રહેલી છે. જૂની માન્યતાઓ મુજબ આ દિલ્હી ઈન્દ્રપ્રસ્થ છે અને સૂફિયાના કળાઓની ભૂમિ પણ છે. હઝરત નિઝામુદ્દીન ઔલિયાની દરગાહ અહીં છે. ભારતની વિવિધતામાં એકતાની સંસ્કૃતિનું પ્રવેશદ્વાર દિલ્હી છે. હાલમાં ભારતમાં હોળીનો રંગ ભરેલો તહેવાર મનાવવામાં આવી રહ્યો છે. થોડા દિવસ પહેલા બોદ્ધ નવવર્ષ અને આ મહિનાના અંતમાં ગુડ ફ્રાઈડ તથા બૌદ્ધ જયંતિ સમગ્ર દેશમાં મનાવવામાં આવશે. ત્યારબાદ રમઝાનનો પવિત્ર મહિનો આવશે અને તેના અંતમાં ઈદની ઉજવણી કરવામાં આવશે.